Avis juridique important

|

52002PC0365

Πρόταση απόφαση του Συμβουλίου με την οποία εξουσιοδοτείται η Σουηδία να εφαρμόζει διαφοροποιημένο συντελεστή ενεργειακού φόρου στο αλκυλικό πετρέλαιο για τους δίχρονους κινητήρες σύμφωνα με το άρθρο 8 παράγραφος 4 της οδηγίας 92/81/ΕΟΚ  /* COM/2002/0365 τελικό */

Επίσημη Εφημερίδα αριθ. 262 E της 29/10/2002 σ. 0421 - 0424

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία εξουσιοδοτείται η Σουηδία να εφαρμόζει διαφοροποιημένο συντελεστή ενεργειακού φόρου στο αλκυλικό πετρέλαιο για τους δίχρονους κινητήρες σύμφωνα με το άρθρο 8 παράγραφος 4 της οδηγίας 92/81/ΕΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Υποβολή τησ αιτησησ1.1. Με επιστολή της 22ας Απριλίου 2002, οι σουηδικές αρχές υπέβαλαν στην Επιτροπή αίτηση παρέκκλισης που θα τους επιτρέψει να εφαρμόσουν διαφοροποιημένο ενεργειακό φόρο στο αλκυλικό πετρέλαιο για τους δίχρονους κινητήρες σύμφωνα με το άρθρο 8 παράγραφος 4 της οδηγίας 92/81/ΕΟΚ [1].[1]  Οδηγία δημοσιευθείσα στην ΕΕ L 316, 31.10.92, σ. 12, όπως τροποποιήθηκε για τελευταία φορά με την οδηγία 94/74/ΕΚ (ΕΕ L 365, 31.12.1994, σ. 46).Για να λάβει τις πληροφορίες που απαιτούνται ώστε να αξιολογήσει την αίτηση, η Επιτροπή απέστειλε στις 14 Μαΐου 2002 συμπληρωματικό ερωτηματολόγιο το οποίο οι σουηδικές αρχές απάντησαν στις 16 Μαΐου 2002. Η απάντηση των σουηδικών αρχών επέτρεψε στην Επιτροπή να ολοκληρώσει την αξιολόγησή της όσον αφορά την εφαρμογή παρέκκλισης.1.2. Η Σουηδία προτείνει την τροποποίηση του νόμου (1994:1776) για τη φορολόγηση της ενέργειας ώστε να εισαχθεί χαμηλότερος συντελεστής ενεργειακού φόρου στο αλκυλικό πετρέλαιο για τους δίχρονους κινητήρες, ο οποίος θα αρχίσει να ισχύει την 1η Ιουλίου 2002 ή σε μεταγενέστερη ημερομηνία που θα καθορίσει η κυβέρνηση εφόσον λάβει τη σχετική έγκριση από την ΕΕ. Το μέτρο αυτό στοχεύει στη βελτίωση του περιβάλλοντος και της δημόσιας υγείας με την αυξημένη χρήση καθαρότερου αλκυλικού πετρελαίου για τους δίχρονους κινητήρες, μέσω της μείωσης του συντελεστή του ενεργειακού φόρου για το καύσιμο αυτό σε σχέση με την απλή βενζίνη για τους δίχρονους κινητήρες, ώστε να αντισταθμιστεί το υψηλότερο κόστος παραγωγής του αλκυλικού πετρελαίου.Στη Σουηδία ο συνολικός ειδικός φόρος κατανάλωσης για τα πετρελαιοειδή αποτελείται από δύο στοιχεία, τον ενεργειακό φόρο και τον φόρο CO2.Η Σουηδία εφαρμόζει ήδη διαφοροποιημένο ειδικό φόρο κατανάλωσης ανάλογα με τις περιβαλλοντικές κατηγορίες του καυσίμου (miljφklasser). Οι διαφοροποιημένοι συντελεστές εισήχθησαν για να προωθηθεί η παραγωγή και η χρήση καθαρότερων καυσίμων και κατά συνέπεια να βελτιωθεί η ποιότητα του αέρα και η δημόσια υγεία. Το σύστημα έχει στεφθεί με επιτυχία.Η Σουηδία επιθυμεί τώρα να ενθαρρύνει την παραγωγή και τη χρήση αλκυλικού πετρελαίου για τους δίχρονους κινητήρες με την εισαγωγή ενός ακόμη χαμηλότερου συντελεστή φόρου. Η Σουηδία σχεδιάζει να καθορίσει το συντελεστή ενεργειακού φόρου του αλκυλικού πετρελαίου για τους δίχρονους κινητήρες σε επίπεδο χαμηλότερο κατά 1,50 σουηδικές κορώνες ανά λίτρο απ´ ό,τι για το πετρέλαιο κίνησης (βενζίνη) της περιβαλλοντικής κατηγορίας 1. Έτσι, το ποσό του φόρου θα είναι, σε τρέχουσες τιμές, 1,66 σουηδικές κορώνες (18 λεπτά του ευρώ [2]) ανά λίτρο. Κατά συνέπεια, ο συνολικός ειδικός φόρος κατανάλωσης (περιλαμβανομένου και του φόρου CO2) διαμορφώνεται σε 3,12 σουηδικές κορώνες (33,9 λεπτά του ευρώ) ανά λίτρο.[2]  Η συναλλαγματική ισοτιμία στρογγυλεύεται σε 9,20 SKR για ένα ευρώ.Οι σουηδικές αρχές προτίθενται, μέχρι νεωτέρας, να εισαγάγουν το μειωμένο συντελεστή από τον Ιούλιο 2002. Οι απολεσθέντες φόροι, ως αποτέλεσμα της μείωσης του συντελεστή, υπολογίζονται σε 100 εκατομμύρια περίπου σουηδικές κορώνες (11 εκατομμύρια ευρώ) ετησίως.1.3. Το κόστος παραγωγής αλκυλικού πετρελαίου για τους δίχρονους κινητήρες είναι υψηλότερο από το αντίστοιχο κόστος της συμβατικής βενζίνης για τους δίχρονους κινητήρες, και κατά συνέπεια η τιμή λιανικής πώλησης θα είναι μη ανταγωνιστική εάν δεν εφαρμοστεί μείωση του ειδικού φόρου κατανάλωσης. Η μείωση αυτή έχει απλώς ως στόχο να αντισταθμίσει το επιπλέον κόστος παραγωγής. Με την εξάλειψη της διαφοράς αυτής, το αλκυλικό πετρέλαιο για τους δίχρονους κινητήρες θα μπορεί να διατίθεται στα πρατήρια καυσίμων σε τιμή συγκρίσιμη με της συμβατικής βενζίνης για τους δίχρονους κινητήρες.Η σουηδική κυβέρνηση θα πραγματοποιεί ελέγχους επί των τιμών, έτσι ώστε η τιμή του αλκυλικού πετρελαίου να μην είναι χαμηλότερη από εκείνη της απλής βενζίνης.1.4. Η αιτούμενη μείωση του ενεργειακού φόρου αφορά το αλκυλικό πετρέλαιο για τους δίχρονους κινητήρες (Motorbranslen - Specialbensin for motordrivna arbetsredskap, Tvεtaktsbrδnsle) το οποίο πληροί τα κριτήρια του σουηδικού προτύπου  (SS) 15 54 61(2η έκδοση) [3].[3]  Μπορεί να ληφθεί από: SIS Forlag AB, Box 6455, S-113 82 Stockholm.Ορισμένα από τα σημαντικότερα όρια του προαναφερθέντος προτύπου είναι:- Μόλυβδος: μέγιστο όριο 0,002 g/l- Θείο: μέγιστο όριο 50 mg/kg- Ολεφίνες: μέγιστο όριο 0,5 όγκου %- Αρωματικοί υδρογονάνθρακες: μέγιστο όριο 0,5 όγκου %- Βενζόλιο: μέγιστο όριο 0,1 όγκου %Τα όρια αυτά είναι κατά πολύ χαμηλότερα από τα όρια που παρατίθενται στα παραρτήματα Ι και ΙΙΙ της οδηγίας 98/70/ΕΚ [4], ενώ οι απαιτήσεις διύλισης των καυσίμων που ορίζονται στην εν λόγω οδηγία τηρούνται επίσης.[4]  ΕΕ L 350, 28.12.1998, σ. 58.1.5. Υπό τον όρο ότι το συγκεκριμένο καύσιμο πληροί το προαναφερθέν πρότυπο για το αλκυλικό πετρέλαιο για τους δίχρονους κινητήρες, η μείωση του συντελεστή θα χορηγείται σε όλους τους παραγωγούς αλκυλικού πετρελαίου στα κράτη μέλη (ή σε τρίτες χώρες) των οποίων το προϊόν κυκλοφορεί στην αγορά της Σουηδίας. Οι σουηδικές αρχές υπολογίζουν τον ετήσιο όγκο σε 40.000 m3 περίπου το 2005.1.6. Η προώθηση του αλκυλικού πετρελαίου για τους δίχρονους κινητήρες αποτελεί μέτρο για τη βελτίωση του περιβάλλοντος και της υγείας, καθώς το άκαυστο μέρος των καυσίμων που περιέχεται στα καυσαέρια των δίχρονων κινητήρων περιέχει σημαντικά χαμηλότερα επίπεδα αρωματικών υδρογονανθράκων και ολεφινών, συμπεριλαμβανομένου του βενζολίου, σε σύγκριση με τα συμβατικά καύσιμα.2. αξιολογηση τησ Επιτροπήσ2.1. Σύμφωνα με το άρθρο 8 παράγραφος 4 της οδηγίας 92/81/EΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις των ειδικών φόρων κατανάλωσης, για ειδικούς λόγους πολιτικής.Οι σουηδικές αρχές υπέβαλαν στην Επιτροπή αίτηση παρέκκλισης που θα τους επιτρέψει να εφαρμόσουν διαφοροποιημένο ενεργειακό φόρο στο αλκυλικό πετρέλαιο για τους δίχρονους κινητήρες, σύμφωνα με το άρθρο 8 παράγραφος 4 της οδηγίας 92/81/ΕΟΚ [5][5]  Οδηγία δημοσιευθείσα στην ΕΕ L 316, 31.10.92, σ. 12, όπως τροποποιήθηκε για τελευταία φορά με την οδηγία 94/74/ΕΚ (ΕΕ L 365, 31.12.1994, σ. 46).Σύμφωνα με την οδηγία 92/81/EΟΚ, τα άλλα κράτη μέλη ενημερώθηκαν σχετικά με την αίτηση της Σουηδίας.2.2. Οι εξαιρέσεις που ζητούνται βάσει του άρθρου 8 παράγραφος 4 της οδηγίας 92/81/EΟΚ πρέπει να εξεταστούν υπό το πρίσμα της συμβατότητάς τους με τις κοινοτικές πολιτικές.Ήδη από τη δεκαετία του ´70, η ΕΕ εγκρίνει όλο και περισσότερο φιλόδοξα όρια εκπομπών των οχημάτων και προδιαγραφές για τα καύσιμα, με σκοπό τη βελτίωση της ποιότητας του αέρα, η οποία συνιστά και ένα από τα μέτρα προστασίας του περιβάλλοντος και της υγείας. Η ανακοίνωση της Επιτροπής στο Συμβούλιο, στο Ευρωπαϊκό Κοινοβούλιο και στην Οικονομική και Κοινωνική Επιτροπή - Φορολογική πολιτική στην Ευρωπαϊκή Ένωση - προτεραιότητες για τα προσεχή έτη [6], καθώς και το έκτο πρόγραμμα δράσης για το περιβάλλον [7], και η Λευκή βίβλος για την ευρωπαϊκή πολιτική μεταφορών [8], ορίζουν τα φορολογικά μέτρα ως ένα από τα μέσα για την καλύτερη ενσωμάτωση των πτυχών της προστασίας του περιβάλλοντος και της υγείας σε όλες τις τομεακές πολιτικές.[6]  COM(2001) 260 τελικό.[7]  COM(2001) 31 τελικό και τροποποιήσεις στη διαδικασία λήψης απόφασης του Συμβουλίου και  του ΕΚ.[8]  COM(2001) 370 τελικό.Η μείωση του φόρου που ζητούν οι σουηδικές αρχές είναι κατά συνέπεια σύμφωνη με την πολιτική της Κοινότητας για την προώθηση καθαρότερων καυσίμων προς το συμφέρον της προστασίας του περιβάλλοντος και της υγείας.Η Επιτροπή σημειώνει ότι οι συνολικοί πραγματικοί συντελεστές του ειδικού φόρου κατανάλωσης για το αλκυλικό πετρέλαιο είναι υψηλότεροι από τους ελάχιστους κοινοτικούς εφαρμοζόμενους συντελεστές :>ΘΕΣΗ ΠIΝΑΚΑ>Η σουηδική κυβέρνηση θα πραγματοποιεί ελέγχους επί των τιμών, έτσι ώστε η τιμή του αλκυλικού πετρελαίου να μην είναι χαμηλότερη από εκείνη της απλής βενζίνης.Η διαφοροποίηση του φόρου που ζήτησε η Σουηδία δεν είναι προς το παρόν καθορισμένης διάρκειας. Για να είναι δυνατή η παρακολούθηση των παρεκκλίσεων που παραχωρούνται δυνάμει του άρθρου 8 παράγραφος 4 της οδηγίας 92/81/ΕΚ, καθώς και των αιτιολογήσεων για τις εν λόγω παρεκκλίσεις, η Επιτροπή συνήθως παραχωρεί τέτοιες παρεκκλίσεις για διάστημα έξι ετών το πολύ.3. ΑπόφασηΗ Επιτροπή προτείνει στο Συμβούλιο να εξουσιοδοτήσει τη Σουηδία, σύμφωνα με το άρθρο 8 παράγραφος 4 της οδηγίας 92/81/ΕΟΚ, να εφαρμόσει μέχρι τις  30 Ιουνίου 2008 διαφοροποιημένους συντελεστές ενεργειακού φόρου στο αλκυλικό πετρέλαιο για τους δίχρονους κινητήρες.Η μείωση του ενεργειακού φόρου πρέπει να προσαρμοστεί ώστε να αποφευχθεί η υπεραντιστάθμιση του επιπλέον κόστους παραγωγής του αλκυλικού πετρελαίου για τους δίχρονους κινητήρες.Οι συντελεστές του συνολικού ειδικού φόρου κατανάλωσης που εφαρμόζεται στις προαναφερόμενες ουσίες πρέπει να συμμορφώνονται με τις διατάξεις της οδηγίας 92/82/ΕΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή [9], και ειδικότερα με τους ελάχιστους συντελεστές που ορίζονται στο άρθρο 4 της εν λόγω οδηγίας.[9]  Οδηγία δημοσιευθείσα στην ΕΕ L 316, 31.10.92, σ. 19, όπως τροποποιήθηκε για τελευταία φορά με την οδηγία 94/74/ΕΚ (ΕΕ L 365, 31.12.1994, σ. 46).Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία εξουσιοδοτείται η Σουηδία να εφαρμόζει διαφοροποιημένο συντελεστή ενεργειακού φόρου στο αλκυλικό πετρέλαιο για τους δίχρονους κινητήρες σύμφωνα με το άρθρο 8 παράγραφος 4 της οδηγίας 92/81/ΕΟΚ(μόνο το κείμενο στη σουηδική γλώσσα είναι αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη περί ιδρύσεως της Ευρωπαϊκής Κοινότητας,την οδηγία 92/81/EΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [10] και ιδίως το άρθρο 8 παράγραφος 4,[10]  ΕΕ L 316, 31.10.1992, σ. 12. Οδηγία όπως τροποποιήθηκε για τελευταία φορά με την οδηγία 94/74/ΕΚ (ΕΕ L 365 της 31.12.1994, σ. 46).την πρόταση της Επιτροπής,Εκτιμώντας τα εξής:(1) Η Σουηδία έχει ζητήσει να εξουσιοδοτηθεί να εφαρμόσει διαφοροποιημένο συντελεστή ενεργειακού φόρου στο αλκυλικό πετρέλαιο για τους δίχρονους κινητήρες. Στη Σουηδία, ο συνολικός ειδικός φόρος κατανάλωσης για τα πετρελαιοειδή αποτελείται από δύο στοιχεία, τον ενεργειακό φόρο και τον φόρο CO2.(2) Τα άλλα κράτη μέλη ενημερώθηκαν σχετικά με την αίτηση αυτή.(3) Η παρέκκλιση που ζητούν οι σουηδικές αρχές είναι σύμφωνη με την φορολογική πολιτική της Κοινότητας η οποία, μεταξύ άλλων, πρέπει να ενισχύει τις πολιτικές της ΕΕ στους τομείς της καινοτομίας, της υγείας και της προστασίας του καταναλωτή, της βιώσιμης ανάπτυξης, της προστασίας του περιβάλλοντος και της ενέργειας.(4) Ο συντελεστής του ενεργειακού φόρου για το αλκυλικό πετρέλαιο για τους δίχρονους κινητήρες θα καθοριστεί σε επίπεδο χαμηλότερο κατά 1,50 σουηδικές κορώνες ανά λίτρο από τον συντελεστή που ισχύει για τη συμβατική βενζίνη της περιβαλλοντικής κατηγορίας 1. Έτσι, ο φόρος αυτός διαμορφώνεται σε 1,66 σουηδικές κορώνες  (18 λεπτά του ευρώ [11]) ανά λίτρο αλκυλικού πετρελαίου για τους δίχρονους κινητήρες. Κατά συνέπεια, ο συνολικός ειδικός φόρος κατανάλωσης (περιλαμβανομένου και του φόρου CO2) διαμορφώνεται σε 3,12 σουηδικές κορώνες (33,9 λεπτά του ευρώ) ανά λίτρο.[11]  Η συναλλαγματική ισοτιμία στρογγυλεύεται σε 9,20 SKR για ένα ευρώ.(5) Ο συνολικός πραγματικός συντελεστής του ειδικού φόρου κατανάλωσης είναι υψηλότερος από τον ελάχιστο συντελεστή που εφαρμόζεται στην Κοινότητα, σύμφωνα με την οδηγία 92/82/ΕΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης που επιβάλλονται στα πετρελαιοειδή [12].[12]  ΕΕ L 316, 31.10.1992, σ. 19. Οδηγία όπως τροποποιήθηκε για τελευταία φορά με την οδηγία 94/74/ΕΚ.(6) Η αιτούμενη μείωση του ενεργειακού φόρου αφορά το αλκυλικό πετρέλαιο για τους δίχρονους κινητήρες (Motorbranslen - Specialbensin for motordrivna arbetsredskap, Tvataktsbransle) το οποίο πληροί τα κριτήρια του σουηδικού προτύπου (SS) 15 54 61 (2η έκδοση) [13] καθώς και τις απαιτήσεις που ορίζονται στην οδηγία 98/70/ΕΚ [14].[13]  Μπορεί να ληφθεί από: SIS Forlag AB, Box 6455, S-113 82 Stockholm.[14]  ΕΕ L 350, 28.12.1998, σ. 58.(7) Ο διαφοροποιημένος συντελεστής θα εφαρμόζεται στο αλκυλικό πετρέλαιο για τους δίχρονους κινητήρες στο σημείο παραγωγής ή εισαγωγής.(8) Το κόστος παραγωγής του αλκυλικού πετρελαίου για τους δίχρονους κινητήρες είναι υψηλότερο από το αντίστοιχο κόστος της απλής βενζίνης, και κατά συνέπεια η τιμή λιανικής πώλησης θα είναι μη ανταγωνιστική εάν δεν εφαρμοστεί μείωση του ενεργειακού φόρου. Η μείωση του φόρου αυτού έχει ως στόχο να αντισταθμίσει το επιπλέον κόστος παραγωγής. Έτσι, το αλκυλικό πετρέλαιο για τους δίχρονους κινητήρες θα μπορεί να διατίθεται στα πρατήρια καυσίμων σε τιμή συγκρίσιμη με της συμβατικής βενζίνης.(9) Η κυβέρνηση της Σουηδίας προτίθεται να επιθεωρεί τακτικά το κόστος παραγωγής του αλκυλικού πετρελαίου για τους δίχρονους κινητήρες και με τον τρόπο αυτό να ελέγχει ότι δεν σημειώνεται υπεραντιστάθμιση της διαφοράς του κόστους παραγωγής.(10) Η χορηγηθείσα εξουσιοδότηση θα ισχύει για διάστημα έξι ετών.(11) Η Επιτροπή επανεξετάζει ανά τακτά διαστήματα αυτές τις μειώσεις και εξαιρέσεις προκειμένου να ελέγχει κατά πόσο στρεβλώνουν τον ανταγωνισμό ή παρεμποδίζουν τη λειτουργία της εσωτερικής αγοράς και κατά πόσο συμβιβάζονται με τις κοινοτικές πολιτικές για την προστασία του περιβάλλοντος και της υγείας, για την ενέργεια και τις μεταφορές.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Σύμφωνα με το άρθρο 8 παράγραφος 4 της οδηγίας 92/81/ΕΟΚ, η Σουηδία εξουσιοδοτείται να εφαρμόσει διαφοροποιημένο συντελεστή ενεργειακού φόρου στο αλκυλικό πετρέλαιο για τους δίχρονους κινητήρες.2. Ο συντελεστής του συνολικού ειδικού φόρου κατανάλωσης που εφαρμόζεται στο προϊόν που αναφέρεται στην παράγραφο 1 πρέπει να είναι σύμφωνος με τις διατάξεις της οδηγίας 92/82/ΕΟΚ, και ειδικότερα με τους ελάχιστους συντελεστές που καθορίζονται στο άρθρο 4 της εν λόγω οδηγίας.Άρθρο 2Βάσει τακτικής εξέτασης που θα πραγματοποιούν οι σουηδικές αρχές, η μείωση του ενεργειακού φόρου πρέπει να προσαρμοστεί ώστε να αποφευχθεί η υπεραντιστάθμιση του επιπλέον κόστους παραγωγής του αλκυλικού πετρελαίου.Άρθρο 3Η παρούσα απόφαση λήγει στις 30 Ιουνίου 2008.Άρθρο 4Η παρούσα απόφαση απευθύνεται στη Σουηδία.Βρυξέλλες,Για το ΣυμβούλιοΟ Πρόεδρος


               ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                            Βρυξέλλες, 13.12.1996
                                            COM(96) 680 τελικό
                                 Πρόταση
                     ΑΠΟΦΑΣΗΣ ΤΟΥ ΣΥΜΒΟΥΛΙΟΥ
  για την εξουσιοδότηση των κρατών μελών να εξακολουθήσουν να εφαρμόζουν σε
ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους
ισχύοντες μειωμένους συντελεστές του ειδικού φόρου κατανάλωσης ή τις ισχύουσες
    απαλλαγές από τον ειδικό φόρο κατανάλωσης, σύμφωνα με τη διαδικασία που
          προβλέπεται στο άρθρο 8, παράγραφος 4 της οδηγίας 92/81/ΕΟΚ.
                      (υποβληθείσα από την Επιτροπή)
 ---pagebreak---  ---pagebreak--- ΑΙΤΙΟΛΟΓΙΚΗ ΕΚΘΕΣΗ
                                                                                1
Σύμφωνα με το άρθρο 8, παράγραφος 4, της οδηγίας 92/81/ΕΟΚ του Συμβουλίου
σχετικά με την εναρμόνιση των διαρθρώσεων των ειδικών φόρων κατανάλωσης που
επιβάλλονται στα πετρελαιοειδή, το Συμβούλιο, με ομόφωνη απόφαση του μετά από
πρόταση της Επιτροπής, μπορεί να εξουσιοδοτήσει ένα κράτος μέλος να εισαγάγει
απαλλαγές ή μειώσεις των ειδικών φόρων κατανάλωσης για λόγους που συνδέονται με
ορισμένες ειδικές πολιτικές.
Το άρθρο 8(6) της οδηγίας 92/81 απαιτεί από την Επιτροπή να υποβάλει έκθεση στο
Συμβούλιο που θα αναθεωρήσει έπειτα όλες τις υπάρχουσες παρεκκλίσεις μέχρι τις 31
Δεκεμβρίου 1996 και ομόφωνα θα καθορίσει εάν οποιεσδήποτε ή όλες τους θα
καταργηθούν, θα τροποποιηθούν ή θα επεκταθούν μετά από διαβουλεύσεις με το
Ευρωπαϊκό Κοινοβούλιο. Η έκθεση της Επιτροπής, μαζί με ένα σχέδιο πρότασης, έχει
υποβληθεί στο Συμβούλιο που έχει αρχίσει να εξετάζει το θέμα.
Εν τούτοις, διάφορες υπάρχουσες παρεκκλίσεις λήγουν στις 31 Δεκεμβρίου 1996 και
λαμβάνοντας υπόψη την περιεκτική φύση της έκθεσης της Επιτροπής, είναι απίθανο ότι
το Συμβούλιο θα είναι σε θέση να φθάσει σε μια τελική απόφαση κατά εκείνη την
ημερομηνία. Λαμβάνοντας υπόψη αυτό, η Επιτροπή έχει κληθεί από τα ενδιαφερόμενα
κράτη μέλη να υποβάλει μια πρόταση για μια επέκταση μέχρι τις 30 Ιουνίου 1997. Αυτή
η πρόταση δεν τροποποιεί οποιεσδήποτε από τις παρεκκλίσεις από καμιά άποψη, τις
επεκτείνει μόνο για να δώσει τον χρόνο του Συμβουλίου και του Κοινοβουλίου να
εξετάσουν και να συμμορφωθούν με την περιεκτική πρόταση της Επιτροπής χωρίς τον
κίνδυνο δημιουργίας ενός νομικού κενού στο τέλος αυτού του έτους όταν λήγουν
εκείνες οι παρεκκλίσεις.
        ΕΕ αριθ. L 316 της 31ης Οκτωβρίου 1992, σελ. 12.
                                                    2ι
 ---pagebreak---                                                   Πρόταση
                               ΑΠΟΦΑΣΗΣ ΤΟΥ ΣΥΜΒΟΥΛΙΟΥ
    για την εξουσιοδότηση των κρατών μελών να εξακολουθήσουν να εφαρμόζουν σε
  ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους
  ισχύοντες μειωμένους συντελεστές του ειδικού φόρου κατανάλωσης ή τις ισχύουσες
      απαλλαγές από τον ειδικό φόρο κατανάλωσης, σύμφωνα με τη διαδικασία που
             προβλέπεται στο άρθρο 8, παράγραφος 4 της οδηγίας 92/81/ΕΟΚ.
                      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη για την ίδρυση της Ευρωπαϊκής Κοινότητας,
την οδηγία του Συμβουλίου 92/81/ΕΟΚ της 19ης Οκτωβρίου 1992 για την εναρμόνιση
των διαρθρώσεων των ειδικών φόρων κατανάλωσης που επιβάλλονται στα
πετρελαιοειδή2 και ειδικότερα το άρθρο 8, παράγραφος 4,
την πρόταση της Επιτροπής,
ότι, σύμφωνα με το άρθρο 8, παράγραφος 4 της οδηγίας 92/81/ΕΟΚ, το Συμβούλιο,
αποφασίζοντας ομόφωνα έπειτα από πρόταση της Επιτροπής, μπορεί να
εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις του
ειδικού φόρου κατανάλωσης που επιβάλλεται στα πετρελαιοειδή για λόγους ειδικής
πολιτικής,
ότι, ορισμένες παρεκκλίσεις λήγουν την 31η Δεκεμβρίου 1996 και τα κράτη μέλη έχουν
ζητήσει να παραταθούν για περαιτέρω περίοδο περιορισμένης διάρκειας,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         ΕΕ αριθ. L 316, 31.10.1992, σελ. 12, οδηγία όπως τροποποιήθηκε από την οδηγία 94/74/ΕΚ (ΕΕ αριθ. 365,
         31.12.1994, σελ. 46).
                                                          3
 ---pagebreak---                                                     Άρθρο 1
Σύμφωνα με τις διατάξεις των παραγράφων 4 και 6 του άρθρου 8 της οδηγίας
92/81/ΕΟΚ και ανεξάρτητα από τις υποχρεώσεις που απορρέουν από την οδηγία
92/82/ΕΟΚ της 19ης Οκτωβρίου 1992 για την προσέγγιση των συντελεστών των ειδικών
                                                      3
φόρων κατανάλωσης στα πετρελαιοειδή , επιτρέπεται στα ακόλουθα κράτη μέλη να
εφαρμόσουν ή να εξακολουθήσουν να εφαρμόζουν από την 1η Ιανουαρίου 1997 μέχρι
τις 30 Ιουνίου 1997 τις μειώσεις των συντελεστών του ειδικού φόρου κατανάλωσης ή
τις απαλλαγές από τον ειδικό φόρο κατανάλωσης που ορίζονται στην παρούσα
απόφαση:
1. στο Βασίλειο του Βελγίου:
      -μείωση του συντελεστή του ειδικού φόρου κατανάλωσης στο μαζούτ προκειμένου
          να ενθαρρυνθεί η χρησιμοποίηση καυσίμων περισσότερο φιλικών προς το
           περιβάλλον. Οι μειώσεις αυτές θα συνδέονται ειδικά με την περιεκτικότητα σε
           θείο και ο συντελεστής του επιβαλλόμενου φόρου στο μαζούτ θα τηρεί τον
           ελάχιστο φορολογικό συντελεστή για το μαζούτ, όπως προβλέπεται στην
           ισχύουσα κοινοτική νομοθεσία. Ο μειωμένος συντελεστής δεν μπορεί, σε καμία
           περίπτωση, να είναι κατώτερος από 6,5 ECU ανά τόνο.
2. στο Βασίλειο της Δανίας:
    -για την εφαρμογή διαφοροποιημένων συντελεστών ειδικού φόρου κατανάλωσης
    μεταξύ της βενζίνης που διατίθεται από πρατήρια καυσίμων εφοδιασμένα με
    σύστημα επιστροφής των αναθυμιάσεων και της βενζίνης που διατίθεται από άλλα
   πρατήρια καυσίμων, υπό την προϋπόθεση ότι οι συντελεστές αυτοί τηρούν πάντοτε
    τους ελάχιστους συντελεστές του ειδικού φόρου κατανάλωσης επί των
    πετρελαιοειδών, όπως προβλέπεται στην Κοινοτική νομοθεσία.
3. στη Γαλλική Δημοκρατία:
     -για κατανάλωση στη νήσο Κορσική, υπό την προϋπόθεση ότι οι μειωμένοι
     συντελεστές τηρούν πάντοτε τους ελάχιστους συντελεστές του ειδικού φόρου
     κατανάλωσης επί των πετρελαιοειδών, όπως προβλέπεται στην κοινοτική
     νομοθεσία,
          ΕΕ αριθ. L 316, 31.10.1992, σελ. 12, οδηγία όπως τροποποιήθηκε από την οδηγία 94/74/ΕΚ, ΕΕ αριθ. 365,
          31.12.1994, σελ. 46.
                                                            </
 ---pagebreak--- 4. στην Ιταλική Δημοκρατία:
    -για μείωση του συντελεστή του ειδικού φόρου κατανάλωσης επί των
    πετρελαιοειδών που χρησιμοποιούνται ως καύσιμα για την παραγωγή αλουμίνας
    στη Σαρδηνία, υπό την προϋπόθεση ότι ο συντελεστής του ειδικού φόρου
    κατανάλωσης τηρεί τους ελάχιστους φορολογικούς συντελεστές για τα
    πετρελαιοειδή, όπως προβλέπεται στην κοινοτική νομοθεσία,
    -για μείωση του ειδικού φόρου κατανάλωσης για το μαζούτ που χρησιμοποιείται
    στην παραγωγή ατμού και για το πετρέλαιο εσωτερικής καύσης που χρησιμοποιείται
    σε κλιβάνους για ξήρανση και "ενεργοποίηση" μοριακών σήστρων στην περιοχή
    Reggio της Καλαβρίας, υπό την προϋπόθεση ότι ο φορολογικός συντελεστής τηρεί
    τους ελάχιστους φορολογικούς συντελεστές επί των πετρελαιοειδών, όπως
    προβλέπεται στην κοινοτική νομοθεσία,
    -για μείωση των συντελεστών του ειδικού φόρου κατανάλωσης για τη βενζίνη που
    καταναλώνεται στην περιοχή Friuli-Venezia Giulia, υπό την προϋπόθεση ότι ο
    συντελεστής του ειδικού φόρου κατανάλωσης τηρεί τους ελάχιστους συντελεστές
    που προβλέπονται στην κοινοτική νομοθεσία,
5. στην Ιρλανδία:
     -για διαφοροποιημένους συντελεστές επί της αμόλυβδης βενζίνης που αντιστοιχεί σε
    διαφορετικές περιβαλλοντικές κατηγορίες, υπό την προϋπόθεση ότι οι συντελεστές
    αυτοί τηρούν πάντοτε τους ελάχιστους φορολογικούς συντελεστές για τα
    πετρελαιοειδή, όπως προβλέπεται στην κοινοτική νομοθεσία.
6. στο Μεγάλο Δουκάτο του Λουξεμβούργου:
       -   για μείωση του συντελεστή του ειδικού φόρου κατανάλωσης στο μαζούτ
           προκειμένου να ενθαρρυνθεί η χρησιμοποίηση καυσίμων περισσότερο φιλικών
           προς το περιβάλλον. Οι μειώσεις αυτές θα συνδέονται ειδικά με την
           περιεκτικότητα σε θείο και ο συντελεστής του επιβαλλόμενου φόρου στο
           μαζούτ θα τηρεί τον ελάχιστο φορολογικό συντελεστή για το μαζούτ, όπως
           προβλέπεται στην ισχύουσα κοινοτική νομοθεσία. Ο μειωμένος συντελεστής
           δεν μπορεί, σε καμία περίπτωση, να είναι κατώτερος από 6,5 ECU ανά τόνο.
 7. στη Δημοκρατία της Αυστρίας:
     -για απαλλαγή από τον ειδικό φόρο κατανάλωσης επί των χρησιμοποιημένων
      ελαίων που επαναχρησιμοποιούνται ως καύσιμα, είτε άμεσα ύστερα από ανάκτηση
      είτε κατόπιν διεργασίας ανακύκλωσης των χρησιμοποιημένων ελαίων, και όταν η
      επαναχρησιμοποίηση βαρύνεται φορολογικά,
      -για το φυσικό αέριο και το μεθάνιο.
 8. στην Πορτογαλική Δημοκρατία:
      -για το πετρέλαιο εξωτερικής καύσης που καταναλώνεται στην αυτόνομη περιοχή
      της Μαδέρας. Η μείωση αυτή δεν μπορεί να υπερβαίνει το επιπλέον κόστος που
      συνεπάγεται η μεταφορά του πετρελαίου εξωτερικής καύσης στην εν λόγω περιοχή,
                                                ^
 ---pagebreak--- 9. στη Φινλανδική Δημοκρατία:
    -για απαλλαγή από τον ειδικό φόρο κατανάλωσης επί το>ν χρησιμοποιημένων
    ελαίων που επαναχρησιμοποιούνται ως καύσιμα, είτε άμεσα ύστερα από ανάκτηση
    είτε κατόπιν διεργασίας ανακύκλωσης των χρησιμοποιημένων ελαίων, και όταν η
    επαναχρησιμοποίηση βαρύνεται φορολογικά.
10. στο Βασίλειο της Σουηδίας:
    -για απαλλαγή από τον ειδικό φόρο κατανάλωσης επί της βενζίνης αεροσκαφών και
    της κηροζίνης αεροσκαφών που χρησιμοποιείται σε ιδιωτικές πτήσεις αναψυχής,
    -για διαφοροποιημένους φορολογικούς συντελεστές επί της αμόλυβδης βενζίνης
    που αντιστοιχεί σε διαφορετικές περιβαλλοντικές κατηγορίες, υπό την προϋπόθεση
    ότι οι εν λόγω συντελεστές τηρούν πάντοτε τους ελάχιστους φορολογικούς
    συντελεστές για τα πετρελαιοειδή, όπως προβλέπεται στην κοινοτική νομοθεσία.
11. στο Ηνωμένο Βασίλειο της Μεγάλης Βρετανίας και Βορείου Ιρλανδίας:
    -για διαφοροποιημένους φορολογικούς συντελεστές επί της αμόλυβδης βενζίνης
    που αντιστοιχεί σε διαφορετικές περιβαλλοντικές κατηγορίες, υπό την προϋπόθεση
    ότι οι συντελεστές αυτοί τηρούν τους ελάχιστους φορολογικούς συντελεστές για τα
    πετρελαιοειδή, όπως προβλέπεται στην κοινοτική νομοθεσία.
                                        Άρθρο 2
Η πρόταση αυτή απευθύνεται στο Βέλγιο, τη Δανία, τη Γαλλία, την Ιταλία, την
Ιρλανδία, το Λουξεμβούργο, την Αυστρία, την Πορτογαλία, τη Φινλανδία, τη Σουηδία
και το Ηνωμένο Βασίλειο.
                                             6
 ---pagebreak---                                                        ISSN 0254-1483
                                           COM(96) 680 τελικό
                                             ΕΓΓΡΑΦΑ
GR                                                            02   12
                          Αριθ. καταλόγου : CB-CO-96-691-GR-C
                                                   ISBN 92-78-13605-0
Υπηρεσία Επισήμων Εκδόσεων των Ευρωπαϊκών Κοινοτήτων
L-2985 Λουξεμβούργο
                                 ¥


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.5.2017
            COM(2017) 270 final
            EMPTY
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την πληρωμή προκαταβολών στον γενικό προϋπολογισμό της Ένωσης για το 2018

               ΑΙΤΙΟΛΟΓΙΚΗ ΕΚΘΕΣΗ

               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
               , και ιδίως το άρθρο 10, επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης εντός ετήσιου ανώτατου ορίου 500 εκατ. EUR (τιμές 2011), επιπλέον των ποσών των σχετικών τομέων του δημοσιονομικού πλαισίου.

               Το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  2
                καθόρισε τις λεπτομέρειες για την κινητοποίηση του Ταμείου.

               Οι όροι επιλεξιμότητας προς υπαγωγή στο Ταμείο εκτίθενται αναλυτικά στον κανονισμό του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 2012/2002 του Συμβουλίου
                  3
               , ο οποίος προβλέπει ότι ποσό που δεν υπερβαίνει τα 50 000 000 EUR σε πιστώσεις ανάληψης υποχρεώσεων και σε πιστώσεις πληρωμών συμπεριλαμβάνεται στον προϋπολογισμό για την πληρωμή προκαταβολών.

               Η Επιτροπή συμπεριλαμβάνει τα ποσά αυτά στο σχέδιο προϋπολογισμού του 2018.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την πληρωμή προκαταβολών στον γενικό προϋπολογισμό της Ένωσης για το 2018

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  4
               , και ιδίως το άρθρο 4α παράγραφος 4,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  5
               , και ιδίως το σημείο 11,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ταμείο Αλληλεγγύης της Ευρωπαϊκής Ένωσης (εφεξής «το Ταμείο») έχει ως στόχο να επιτρέψει στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης ώστε να εκφράζει την αλληλεγγύη της προς τον πληθυσμό των περιοχών που πλήττονται από φυσικές καταστροφές.

               (2)Το Ταμείο δεν πρέπει να υπερβαίνει το μέγιστο ετήσιο ποσό των 500 000 000 EUR (τιμές 2011), όπως ορίζεται στο άρθρο 10 του κανονισμού (ΕΕ, Ευρατόμ) αριθ. 1311/2013 του Συμβουλίου
                  6
               .

               (3)Το άρθρο 4α παράγραφος 4 του κανονισμού (ΕΚ) αριθ. 2012/2002 προβλέπει ότι, όπου απαιτείται για τη διασφάλιση της έγκαιρης διαθεσιμότητας των δημοσιονομικών πόρων, το Ταμείο μπορεί να κινητοποιηθεί για ποσό που δεν υπερβαίνει τα 50 000 000 EUR για την πληρωμή προκαταβολών, εγγράφοντας τις οικείες πιστώσεις στον γενικό προϋπολογισμό της Ένωσης.

               (4)Για να διασφαλιστεί η έγκαιρη διαθεσιμότητα επαρκών δημοσιονομικών πόρων στον γενικό προϋπολογισμό της Ένωσης για το 2018, το Ταμείο θα πρέπει να κινητοποιηθεί για ποσό ύψους 50 000 000 EUR για την πληρωμή προκαταβολών,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2018, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 50 000 000 EUR σε πιστώσεις ανάληψης υποχρεώσεων και σε πιστώσεις πληρωμών για την πληρωμή προκαταβολών.

               Άρθρο 2

               Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 884.

                     (2)
                  ΕΕ C 373 της 20.12.2013, σ. 1.

                     (3)
                  ΕΕ L 189 της 27.6.2014, σ. 143.

                     (4)
                  ΕΕ L 311 της 14.11.2002, σ. 3.

                     (5)
                  ΕΕ C 373 της 20.12.2013, σ. 1.

                     (6)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).